Showtime (cinta)

:*Iste articlo ye sobre una cinta estausunidense de l'anyo 2002; ta atros usos, se veiga *'Showtime***.




***Showtime*** (títol orichinal en [[Idioma anglés|anglés]], estrenada con ixe mesmo títol en [[Aragón]], en [[Idioma aragonés|aragonés]] ***Hora d'o espectaclo**'') ye una [[cinta]] de [[cine estausunidense]] de [[Cine de comedia|comedia]] d'[[Cine d'acción|acción]] [[Cine policiaco|policiaca]] de ''[[buddy cop]]'' de l'anyo [[2002]] dirichida por [[Tom Dey]] seguntes un [[guión cinematografico|guión]] de [[Keith Sharon]], [[Alfred Gough]] y [[Miles Millar]] basau en una historia de [[Jorge Saralegui]], con una [[dirección de fotografía]] de [[Thomas Kloss]] y una [[Banda Sonora Orichinal]] d'[[Alan Silvestri]]. Producida por [[Jorge Saralegui]] y [[Jane Rosenthal]] ta las [[Productora cinematografica|productoras]] ''[[Village Roadshow Pictures]]'', ''[[NPV Entertainment]]'', ''[[Material Pictures]]'' y ''[[TriBeCa Productions]]'', l'[[elenco]] d'a cinta incluye a [[actor]]s como [[Robert De Niro]], [[Eddie Murphy]], [[Rene Russo]], [[Frankie R. Faison]], [[William Shatner]], [[Mos Def]], [[Pedro Damián]] u [[Nestor Serrano]]; tamién participa la filla en a vida real de Robert de Niro, [[Drena De Niro]] (en ye su filla adoptiva).

Rodada y ambientada en o present d'a cinta en a ciudat de [[Los Angeles]] ([[California]]), s'estrenó en [[Estaus Unius]] o [[15 de marzo]] de [[2002]] y recibió esencialment criticas negativas, en destacando las criticas sobre la pobreza d'os aspectos humoristicos d'a cinta y las criticas enta la suya feble prebadura de fer una parodia s'o subchenero ''buddy cop'' aintro d'o [[cine policiaco]]. En a [[26ena edición d'os Premios|26<sup>ena</sup> edición]] d'os [[Premios Golden Raspberry]] en [[2003]] a cinta recibió dos nominacions: [[Premio Golden Raspberry a lo Pior Actor|Pior Actor]] ([[Eddie Murphy]]) y [[Premio Golden Raspberry a la Pior Parella|Pior Parella]] ([[Eddie Murphy]] y [[Robert de Niro]]).

== Argumento ==
Un veterano [[policía]] d'o [[Departamento de Policía de Los Angeles|Departamento de Policía]] de [[Los Angeles]], o sarchento-detective Mitch Preston, nomás quiere que continan fendo lo suyo treballo como porta ya vinte anyadas fendo-lo. Taniminetres, o policía Trey Sellars no tiene garra atro intrés que lo de convertir-se en un destacau [[actor]] y nomás veye lo suyo treballo policial como bella cosa transitoria, encara que no tien tampoco aptituz ta lo treballo d'actor y terne que terne lo rebullen en cada cásting a on se presenta.

Bel día coinciden toz dos en un caso, a on Trey malogra un important caso policial a on Preston portaba tiempos treballando y que li hese permitiu d'engarcholar a una periglosa banda de delincuents. Preston, que ye de mal aire dimpués d'o suyo fracaso, remata disparando a una camara de [[televisión]] que ye filmando lo suyo enfrentamiento con o [[narcotraficant]] Lazy Boy, qui ha fuyiu dimpués de fer servir una [[pistola]] d'altas prestacions, una ''superpistola''. ''Maxxis Television'', la cadena local de noticias que teneba contractau a lo camara, decide demandar a lo departamento de policía por 10 millons de dólars, pero tamién lis proposa retirar ixa demanda chudicial si Preston accepta protagonizar una emisión real de casos policials ta la cadena. alavez, Trey li paga a un amigo ta que robe o [[bolso]] d'a productora d'o programa, Chase Renzi, ta quedar él como un heroi en recuperar-lo, pero remata fracasando y se conoix que todo yera un enganyufle. Tanimientres, Renzi amuestra intrés en considerar que Trey puede dar chuego en pantalla, porque de feito lo suyo intrés no ye pas d'amostrar casos reals, sino d'emitir bella cosa pareixida a un ''[[reality show]]''.

Renzi fa cambios en a realidad de Preston ta que s'adecue millor en o suyo obchectivo: modifica de raso la suya casa y li cambia lo suyo sencillo auto por un ''[[Humvee]]'', amás de suministrar a Trey un ''[[Chevrolet Corvette C5]]''. Tamién contracta a l'actor [[William Shatner]] (qui heba interpretau a lo policía ''T. J. Hooker'' en a [[serie de televisión]] ''[[T. J. Hooker]]'') ta que lis amuestre a Trey y Preston cómo han d'actuar ta lo programa. Trey s'amuestra deleroso por aprender, pero Preston ye emprenyau.

Preston decide investigar sobre ixa ''superpistola'' pero bien luego lo [[traficant d'armas]] Caesar Vargas fa servir ixa mesma [[arma]] ta asasinar a lo narcotraficant y la suya novia, empitau porque en haber feito servir l'arma en o suyo enfrentamiento con Preston ha cridau l'atención enta la existencia d'ixa arma. Tanimientres, Trey logra obtener con embustes d'un chicot delincuent o nombre d'o traficant d'armas Re-Run, qui yera lo segundo d'o narcotraficant asasinau y Preston y Tray marchan a detener-lo.

== Elenco ==


== Banda Sonora Orichinal ==
As cancions que s'escuitan en a cinta son, por orden d'aparición:


== Premios ==


== Critica ==
As criticas a la cinta son todas negativas, no salvando-se ni lo guión, ni la dirección d'a cinta ni la interpretación d'os actors. Nomás bella critica salva una mica l'actuación d'[[Eddie Murphy]], encara que heba estau nominau a un [[Premios Golden Raspberry|Rapsberry]] a lo [[Premio Golden Raspberry a lo Pior Actor|Pior Actor]]. En cheneral, consideran que ista ye la pior interpretación d'a carrera de [[Robert de Niro]], que la dirección d'a cinta ye richida y mai no ye imachinativa y que lo mesmo guión ye aburriu y no aproveita las posibilidaz argumentals.

En ''[[Sensacine]]'', [[Miguel Blanco]] li atorga una estrela (sobre cinco posibles) y comenta que:


[[Antonio Méndez]] en ''[[AlohaCriticón]]'' afirma que:


Analiza [[Sergi Sánchez]] en ''[[Fotogramas]]'':


== Se veiga tamién ==
* [[Cine en 2002]].
* [[Cintas de 2002]].

== Referencias ==


== Vinclos externos ==
*  [https://www.imdb.com/title/tt0284490/ ''Showtime''] en [[Internet Movie Database]].
*  [https://www.rottentomatoes.com/m/1113375-showtime ''Showtime''] en [[Rotten Tomatoes]].
*  [https://www.boxofficemojo.com/movies/?id=showtime.htm ''Showtime''] en [[Box Office Mojo]].
*  /  [https://www.filmaffinity.com/es/film155916.html ''Showtime''] en [[FilmAffinity]].
*  [https://www.metacritic.com/movie/showtime ''Showtime''] en [[Metacritic]].
*  [https://www.ofdb.de/film/17256, ''Showtime''] en [[Online-Filmdatenbank]].
*  [https://www.allmovie.com/movie/v259832 ''Showtime''] en [[AllMovie]].
*  [https://catalog.afi.com/Catalog/moviedetails/62557 ''Showtime''] en l**American Film Institute Catalog* de l' *American Film Institute''.